1975 අගෝස්තු 5 වැනිදා බෝගම්බර බන්ධනාගාරයේ එල්ලා මැරීමට නියම වූ දෙද්දුව ජයතුංගගේ සිරිපාල හෙවත් ජේ.ඩී. සිරිපාල හෙවත් මරුසිරා 1949 උපන්නේ කොට්ටාවේ පන්නිපිටියේ මිල්ලගහවත්තේ ඩී.ජේ. ඩේවිඩ් අප්පුහාමිට හා ඇල්. පුංචිනෝනාගෙන් හත් දෙනෙකුගෙන් යුත් පවුලක හයවැන්නා ලෙසය. පන්නිපිටියේ ආනන්ද විද්‍යාලයේ පස්වැනි පන්තියේ ඉගෙන ගන්නා කාලයේ සිටම සිංහල සාහිත්‍ය කෙරෙහි ඔහුගේ උනන්දුව දැක්වූ බවත් කොළඹ යුයේ ප්‍රවීන කවියන්ගේ කවි රචනා ගැනද උනන්දු වැඩී මේ කාලයේ සිටම කවි ලියන්නට ක්‍රමයෙන් අත හුරු කර ගත් බව ජ්‍යෙෂ්ඨ මාධ්‍යවේදී ප්‍රවීණ සම්මානනීය ගීත රචක චිත්‍රපට අධ්‍යක්ෂවරයකුව සිටි ධර්මසිරි ගමගේ ලියා තිබුණි. ඉරිදා ලංකාදීප පත්‍රයට ඔහු විසින් මරු සිරා ගැන ලියූ ලිපි පෙළ පාඨකයන් කියවූයේ කුතුහලයෙනි. ධර්මසිරි ගමගේට මරු සිරා ගැන උනන්දුවක් ඇතිවූයේ අනුරාධපුර ඉරිදා ලංකාදීප නියෝජිත නිශ්ශංක කඳන ආරච්චි විසින් මරුසිරා ගැන ලියා එවා තිබූ කෙටි ලිපියේ අඩුලුහුඬු තැන් සකස් කිරීමට සහෝදර කර්තෘ මාණ්ඩලික රත්නපාල විතාන විසින් පැවරීමෙන් පසුය. සිරිපාල විසින් මරණයට පැය කීපයකට පෙර මවට, පියාට හා බිරිය වූ රං මැණිකාට ලියනලද කවි කීපයක් සහිත එම ලිපියට විතාන හා ගමගේ මාධ්‍යවේදින්ගේ සිත් සසල වූවාට සැක නැත.
දෙද්දූව ජයතුංගගේ සිරිපාල යන පුද්ගලයාව හදුනවන වෙනත් නාමයක් වන්නේ කුමක්ද?
මරුසිරා